
N A R V A   L I N N A V A L I T S U S
KORRALDUS
Narva







     _____11.2009.a Nr._____-k
Soodustuse määramine tänavate sulgemise maksule 

1. Asjaolud ja menetluse käik
13.11.2009.a  esitas AS Narva Soojusvõrk Narva Linnavalitsuse  Linnavara-ja Majandusametile taotluse, milles palub vabastada 02.11.2009.-05.11.2009.a perioodil  teede ja tänavate sulgemise maksust  seoses Viru tn 20 ja Koidula tn 7 vahel soojustrassi väidetava avariiremondiga. AS Narva Soojusvõrk ei esitanud kirjas piisavaid argumente, mille alusel on vajalik vabastada teede ja tänavate sulgemise maksust. Avariiakte ei  olnud lisatud. Taotlus on esitatud pärast tööde teostamist.

  2.  Õiguslikud alused

Vastavalt kohaliku omavalitsuse korralduse seaduse  § 30 lõike 1 punkti 2 kohaselt lahendab ja korraldab linnavalitsus kohaliku elu küsimusi, mis volikogu määruste või otsustega või valla- ja linna põhimäärusega on pandud täitmiseks valitsusele.
Narva Linnavolikogu 19.05.2005 määruse nr 16/55 „ Narva linna teede ja tänavate sulgemise maks“ punkti 3 kohaselt maksusoodustusena loetakse maksust vabastamist. Sama korra punkti 16 kohaselt määrab soodustused antud maksule maksumaksja põhjendatud taotluse alusel Narva Linnavalitsus.

3. Otsus
Mitte vabastada AS Narva Soojusvõrk 02.11.2009.-05.11.2009.a perioodil teede ja tänavate sulgemise maksust seoses Viru tn 20 ja Koidula tn 7 vahel soojustrassi väidetava avariiremondiga, kuna puuduvad vabastamist tingivad mõjuvad asjaolud ja taotlus on esitatud peale remonditööde teostamist. 
4. Rakendussätted
4.1. Narva Linnavalitsuse Linnavara-ja Majandusametil teha käesolev korraldus teatavaks AS Narva Soojusvõrk.

4.2.  Korraldus jõustub teatavaks tegemisest.
4.3. Korraldust võib vaidlustada  Tartu Halduskohtu Jõhvi kohtumajas 30 päeva jooksul arvates korralduse teatavakstegemise päevast.

